Route de Thionville (Stad Lëtzebuerg)
D'Route de Thionville, resp. d'Diddenuewener Strooss ass eng Strooss an der Gemeng Lëtzebuerg, am Quartier Bouneweg-Süd.

Si féiert a südëstlecher Richtung vum Leschte Steiwer, hannert der Jean-Pierre-Büchler-Bréck, bis op d'Gemengegrenz, op der Héicht vum Rangwee, wou s'um Houwald, an der Gemeng Hesper, ënner dem selwechten Numm virugeet.

Op hirer ganzer Längt geet d'Nationalstrooss 3 driwwer. Och d'Voie de la Liberté féiert driwwer.

Si huet hiren Numm vun der Stad Diddenuewen, am Museldepartement, wuer se hiféiert.

Fréier war d'Tilleschgaass am Gronn e wichtege Wee deen iwwer den ale Kiem vun Diddenuewen aus iwwer Bouneweg an d'Festung Lëtzebuerg gefouert huet; déi Gaass huet deemno bis 1925 rue de Thionville geheescht.

Bemierkenswäert Gebaier
 D'Garage Arnold Kontz, aus den 1950er Joren, vum Architekt Bernard Weber mat engem Mosaik vum François Gillen op der Fassad.

Um Spaweck
 

Thionville
Bouneweg-Süd